title: 2017 m. lapkričio 22 d. Komisijos įgyvendinimo reglamentas (ES) 2017/2177 dėl galimybės naudotis geležinkelių paslaugų įrenginiais ir su geležinkeliais susijusiomis paslaugomis (Tekstas svarbus EEE. )

text:
23.11.2017

               LT

               Europos Sąjungos oficialusis leidinys

               L 307/1

         KOMISIJOS ĮGYVENDINIMO REGLAMENTAS (ES) 2017/2177
   2017 m. lapkričio 22 d.
   dėl galimybės naudotis geležinkelių paslaugų įrenginiais ir su geležinkeliais susijusiomis paslaugomis
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos Parlamento ir Tarybos direktyvą 2012/34/ES, kuria sukuriama bendra Europos geležinkelių erdvė (1), ypač į jos 13 straipsnio 9 dalį,
   kadangi:

               (1)

               pagrindinės Direktyvos 2012/34/ES taisyklės dėl prieigos prie geležinkelių paslaugų įrenginių ir naudojimosi tuose įrenginiuose teikiamomis paslaugomis, pvz. nuostatos dėl prieigos teisių, esminės prašymų tvarkymo procedūrų taisyklės ir informacijos skelbimo reikalavimai, taikomos visiems geležinkelių paslaugų įrenginiams. Direktyvoje 2012/34/ES nustatytos skirtingos įvairių rūšių paslaugų teikimo geležinkelių paslaugų įrenginiuose taisyklės. Į šiuos skirtumus turėtų būti atsižvelgta ir šiame reglamente.
               Atsižvelgiant į Direktyvos 2012/34/ES tikslą ir taikymo sritį, nuostatos dėl galimybės naudotis geležinkelių paslaugų įrenginiuose teikiamomis paslaugomis turėtų būti taikomos tik paslaugoms, susijusioms su geležinkelių transporto paslaugų teikimu;

               (2)

               siekiant išvengti neproporcingos naštos mažų geležinkelių paslaugų įrenginių operatoriams, atrodo tinkama užtikrinti galimybę reguliavimo institucijoms išimties tvarka netaikyti geležinkelių paslaugų įrenginių operatoriams visų ar tam tikrų šio reglamento nuostatų, išskyrus tam tikras nuostatas dėl įpareigojimo skelbti geležinkelių paslaugų įrenginio aprašą, kai reguliavimo institucija mano, kad įrenginys nėra strategiškai svarbus rinkos veikimui. Reguliavimo institucija turėtų turėti teisę suteikti tokias išimtis ir tada, kai atitinkamoje geležinkelių paslaugų įrenginių rinkoje palyginamas paslaugas teikia įvairūs konkuruojantys operatoriai arba kai reguliavimo institucija mano, kad konkrečios šio reglamento nuostatos galėtų neigiamai paveikti geležinkelių paslaugų įrenginių rinkos veikimą. Taip galėtų būti, pvz., kai geležinkelio įmonė teikia paslaugas kitai geležinkelio įmonei, kad padėtų jai vykdyti veiklą tolimose vietovėse, ir kai toks bendradarbiavimas būtinas, nes kitaip ta veikla būtų neekonomiška.
               Reguliavimo institucijos turėtų atskirai vertinti kiekvieną išimties prašymą. Jei, išnagrinėjusi skundą dėl prieigos prie geležinkelių paslaugų įrenginio arba atitinkamos su geležinkeliais susijusios paslaugos, reguliavimo institucija mano, jog aplinkybės pasikeitė taip, kad anksčiau padaryta išimtis neigiamai veikia geležinkelių transporto paslaugų rinką, ji turėtų peržiūrėti išimtį ir gali ją atšaukti.
               Reguliavimo institucijos turėtų užtikrinti, kad išimtys būtų nuosekliai taikomos visose valstybėse narėse; iki 2 straipsnio taikymo pradžios jos turėtų parengti bendrus su išimtimis susijusių nuostatų taikymo principus. Vadovaudamasi Direktyvos 2012/34/ES 57 straipsnio 8 dalimi, Komisija prireikus gali patvirtinti priemones, kuriomis nustatomi tokie principai.
               Geležinkelių paslaugų įrenginių operatoriams, kuriems buvo padaryta šio reglamento nuostatų taikymo išimtis, ir toliau taikomos visos kitos Direktyvoje 2012/34/ES nustatytos prieigos prie geležinkelių paslaugų įrenginių ir naudojimosi su geležinkeliais susijusiomis paslaugomis taisyklės;

               (3)

               Europos Parlamento ir Tarybos reglamentu (ES) 2017/352 (2) nustatyta uosto paslaugų teikimo sistema ir bendros finansinio uostų skaidrumo taisyklės. Tame reglamente išsamiai nustatyta procedūra ir kriterijai, kurių turi laikytis geležinkelių paslaugų įrenginių operatoriai ir pareiškėjai, ir jis turėtų būti taikomas ir jūrų bei vidaus uostų įrenginiams, susijusiems su geležinkelių veikla.
               Europos Parlamento ir Tarybos direktyvoje (ES) 2016/798 (3) nustatytos už priežiūrą atsakingo subjekto pareigos. Šiuo reglamentu neturėtų būti daroma poveikio tos direktyvos nuostatų taikymui;

               (4)

               prieigos prie geležinkelių paslaugų įrenginių ir su geležinkeliais susijusių paslaugų sąlygų skaidrumas ir informacija apie mokesčius yra būtinos sąlygos siekiant užtikrinti, kad visi pareiškėjai nediskriminavimo principu galėtų naudotis prieiga prie geležinkelių paslaugų įrenginių ir tuose įrenginiuose teikiamomis paslaugomis. Taikant paslėptas nuolaidas, dėl kurių, nesilaikant bendrų principų, su kiekvienu pareiškėju deramasi individualiai, būtų pažeidžiamas nediskriminacinės prieigos prie geležinkelių paslaugų įrenginių ir su geležinkeliais susijusių paslaugų principas. Tačiau informacija apie nuolaidų schemų principus geležinkelių paslaugų įrenginio apraše turi būti pateikiama atsižvelgiant į komercinio konfidencialumo reikalavimus;

               (5)

               Direktyvoje 2012/34/ES reikalaujama, kad geležinkelių paslaugų įrenginių operatoriai teiktų nediskriminacinę prieigą prie geležinkelių paslaugų įrenginių ir tuose įrenginiuose teikiamų paslaugų. Ta direktyva taikoma ir tada, kai įmonės paslaugas teikia pačios sau, ir tada, kai paslaugas teikia geležinkelių paslaugų įrenginio operatorius. Kai reikia pašalinti rinkos iškraipymą ar išvengti nepageidaujamų rinkos pokyčių, reguliavimo institucija turėtų turėti galimybę reikalauti, kad geležinkelių paslaugų įrenginio operatorius suteiktų prieigą prie įrenginio įmonėms, kurios paslaugas teikia pačios sau, su sąlyga, kad tai teisiškai ir techniškai įmanoma ir nekelia pavojaus veiklos saugai;

               (6)

               kai norint pasiekti geležinkelių paslaugų įrenginį reikia pervažiuoti privačia atšakos linija ar privažiuojamuoju keliu, geležinkelių paslaugų įrenginio operatorius turėtų pateikti informaciją apie privačią atšakos liniją ir privažiuojamąjį kelią. Tokia informacija turėtų užtikrinti galimybę pareiškėjui suprasti, kieno prašyti prieigos prie tos linijos pagal Direktyvos 2012/34/ES 10 straipsnį;

               (7)

               infrastruktūros valdytojai turėtų sudaryti sąlygas rinkti informaciją apie geležinkelių paslaugų įrenginius, o geležinkelių paslaugų įrenginių operatoriams lengvai prieinamoje vietoje, pvz., savo žiniatinklio portale, pateikti šabloną ir taip mažinti jiems tenkančią administracinę naštą. Šį šabloną turėtų parengti geležinkelių sektoriaus atstovai ir reguliavimo institucijos, konsultuodamiesi su geležinkelių paslaugų įrenginių operatoriais. Geležinkelių paslaugų įrenginių operatoriai pagal Direktyvos 2012/34/ES 31 straipsnio 10 dalį ir IV priedo 6 punktą įpareigoti infrastruktūros valdytojams suteikti visą svarbią informaciją. Pagrindinis infrastruktūros valdytojas, kuriam geležinkelių paslaugų įrenginio aprašas turi būti pateiktas tuo atveju, kai infrastruktūros, prie kurios yra prijungtas susijęs įrenginys, valdytojas yra atleistas nuo pareigos skelbti tinklo nuostatus, turėtų būti valdytojas, kurį valstybė narė nustatė dalyvavimo Direktyvos 2012/34/ES 7f straipsnyje nurodyto tinklo veikloje tikslais;

               (8)

               už sprendimą dėl geležinkelių paslaugų įrenginio prieigos sąlygų, pajėgumų paskirstymo geležinkelių paslaugų įrenginyje ir su geležinkeliais susijusių paslaugų teikimo gali būti atsakingi skirtingi subjektai. Tokiais atvejais visi subjektai laikytini geležinkelių paslaugų įrenginio operatoriais, kaip apibrėžta Direktyvoje 2012/34/ES. Be to, kiekvienas iš jų turėtų užtikrinti atitiktį šio reglamento reikalavimams, taikomiems daliai, už kurią yra atsakingas. Jei įrenginys priklauso keliems subjektams ir keli subjektai jį valdo ir eksploatuoja, geležinkelių paslaugų įrenginio operatoriais turėtų būti laikomi tik subjektai, kurie faktiškai atsako už informacijos teikimą ir sprendimų dėl prašymų suteikti prieigą prie geležinkelių paslaugų įrenginio ir naudotis su geležinkeliais susijusiomis paslaugomis priėmimą;

               (9)

               turima patirtis rodo, kad daugeliu atvejų prieigos prie geležinkelių paslaugų įrenginių prašo tokie pareiškėjai, kaip siuntėjai ir ekspeditoriai. Tačiau dažnai pareiškėjo paskirta geležinkelio įmonė nėra sudariusi sutarties su geležinkelių paslaugų įrenginio operatoriumi. Todėl reikėtų paaiškinti, kad teisę prašyti prieigos prie geležinkelių paslaugų įrenginių šiame reglamente nustatytomis sąlygomis turi ne tik geležinkelio įmonės, bet ir kiti pareiškėjai,kai tokia galimybė numatyta nacionalinės teisės aktuose. Tokių geležinkelių paslaugų įrenginių operatoriai turėtų būti saistomi šio reglamento nepaisant to, ar jie yra sudarę sutartį su geležinkelio įmone ar kitu pareiškėju, turinčiu teisę prašyti pajėgumų geležinkelių paslaugų įrenginiuose pagal nacionalinės teisės aktus;

               (10)

               traukinių linijas ir geležinkelių paslaugų įrenginių pajėgumus dažnai skirsto skirtingi subjektai. Todėl svarbu, kad tie subjektai bendrautų tarpusavyje, siekdami užtikrinti, kad traukinių linijų ir laiko tarpsnių geležinkelių paslaugų įrenginiuose skyrimo tvarkaraštis būtų nuoseklus ir traukiniai galėtų važiuoti sklandžiai ir efektyviai. Tas pats principas turėtų būti taikomas ir tada, kai pareiškėjas prašo su geležinkeliais susijusių paslaugų, kurias paslaugų įrenginyje teikia skirtingi teikėjai. Kai paslauga nėra tiesiogiai susijusi su infrastruktūros pajėgumu, tokio bendradarbiavimo neturėtų būti reikalaujama;

               (11)

               subjektų, užsakančių transporto paslaugas, geležinkelio įmonių ir terminalų operatorių keitimasis sekimo, maršrutų ir numatomo atvykimo ir išvykimo laiko duomenimis turėtų padėti užtikrinti geresnę paslaugų kokybę ir ekonomiškumą logistikos grandinėje;

               (12)

               reikalavimas bendrame žiniatinklio portale teikti orientacinę tikralaikę informaciją apie turimą geležinkelių paslaugų įrenginio pajėgumą galėtų būti įvykdomas pateikiant informaciją, kad geležinkelių paslaugų įrenginys naudojamas visu pajėgumu, jame yra ribotas likutinis pajėgumas arba kad yra pakankamas pajėgumas ir galima priimti bet kurios rūšies prašymą. Teikiant tam tikras paslaugas, kaip antai priežiūros, kuomet transporto priemonės eksploatavimas nutraukiamas ilgesniam laikotarpiui, tokios informacijos gali nereikėti. Didžiausias eksploatacinis pajėgumas gali būti mažesnis nei didžiausias teorinis pajėgumas. Taip yra todėl, kad gali reikėti atitinkamai papildomo laiko norint užtikrinti patikimas paslaugas tam tikrose situacijose, pvz., kai traukinys vėluoja atvykti į paslaugų įrenginį arba kai yra veiklos sutrikimų. Nurodant pajėgumą turėtų būti nurodomas turimas eksploatacinis pajėgumas;

               (13)

               geležinkelių paslaugų įrenginių operatoriai neturėtų įpareigoti pareiškėjų pirkti įrenginyje siūlomų paslaugų, kurių pareiškėjui nereikia. Tačiau šis principas nereiškia, kad pareiškėjas gali priversti įrenginio operatorių leisti teikti paslaugas pačiam sau operatoriaus patalpose, kai operatorius atitinkamą paslaugą siūlo laikydamasis Direktyvos 2012/34/ES ir šio reglamento nuostatų;

               (14)

               kai geležinkelių paslaugų įrenginio operatorius gauna su kitu prašymu nesuderinamą prašymą arba kai pajėgumas jau yra paskirtas, jis pirmiausia turėtų patikrinti, ar būtų įmanoma priimti papildomą prašymą siūlant kitą laiko tarpsnį, iš dalies pakeičiant paskirtą laiko tarpsnį, jei pareiškėjas su tuo sutinka, arba imantis priemonių, kurios padėtų padidinti įrenginio pajėgumą. Operatorius neturėtų būti įpareigotas, pvz., keisti darbo valandas ar imtis priemonių, kurias įgyvendinant reikėtų papildomai investuoti, kad būtų galima padidinti įrenginio pajėgumą. Tačiau, kai pareiškėjas garantuoja investicijų išlaidų arba papildomų veiklos išlaidų padengimą, geležinkelių paslaugų įrenginio operatorius turėtų apsvarstyti šią galimybę;

               (15)

               kai koordinavimo procedūra neužtikrina galimybės suderinti vienas kitam prieštaraujančių prašymų, geležinkelių paslaugų įrenginio operatorius, spręsdamas, kurį iš nesuderinamų prašymų tenkinti, gali taikyti pirmumo kriterijus. Šie kriterijai turėtų būti nediskriminaciniai, skaidrūs ir turėtų būti paskelbti geležinkelių paslaugų įrenginio apraše, kurį peržiūri reguliavimo institucija;

               (16)

               terminas „perspektyvi alternatyva“ apima įvairius elementus, įskaitant visų pirma fizines ir technines savybes, kaip antai įrenginio vietą, galimybę privažiuoti keliu, geležinkeliu, priplaukti vandens keliu ar pasiekti viešuoju transportu, inžinerinių statinių artumo gabaritą, geležinkelio kelio ilgį ir elektrifikavimą; veiklos charakteristikas, kaip antai darbo valandas, įrenginio pajėgumą ir jo aplinkos pajėgumą, traukinių mašinistų mokymo reikalavimus ir siūlomų paslaugų apimtį ir rūšį; transporto paslaugų patrauklumą ir konkurencingumą, kaip antai maršrutų parinkimą, sąsajas su kitų rūšių transportu ir pervežimo laiką; ir ekonominius aspektus, kaip antai poveikį veiklos išlaidoms ir numatomų paslaugų pelningumą;

               (17)

               geležinkelių paslaugų įrenginio statybai reikia daug investicijų, o tai, kad geležinkeliai sudaro tinklą, reiškia, kad įrenginius galima statyti ne bet kur; todėl daugelio geležinkelių paslaugų įrenginių negalima lengvai dubliuoti. Kai atlikus koordinavimo procedūrą paaiškėja, kad prieigos prie įrenginio prašymų negalima patenkinti ir įrenginys beveik perkrautas, reguliavimo institucijos turėtų galėti reikalauti, kad geležinkelių paslaugų įrenginio operatorius imtųsi priemonių įrenginio naudojimui optimizuoti. Geležinkelių paslaugų įrenginio operatorius turėtų nustatyti tinkamas priemones šiam tikslui pasiekti. Jos galėtų apimti, pvz., finansines nuobaudas pareiškėjams, kurie nesinaudoja suteiktomis prieigos teisėmis, arba reikalavimą, kad pareiškėjas atsisakytų geležinkelių paslaugų įrenginio prieigos arba naudojimosi su geležinkeliais susijusiomis paslaugomis teisių, jei jis ne kartą sąmoningai nepasinaudojo tomis teisėmis arba sutrikdė geležinkelių paslaugų įrenginio veikimą arba kito pareiškėjo veiklą;

               (18)

               siekiant kuo geriau panaudoti esamus įrenginius, turėtų būti skelbiama galimybė išperkamosios nuomos arba nuomos būdu naudoti įrenginius, kurie nebuvo naudojami bent dvejus metus, jei geležinkelio įmonė, remdamasi įrodytu poreikiu, pareiškia susidomėjimą naudotis tokiu įrenginiu. Bet koks to įrenginio naudojimu suinteresuotas ūkio subjektas turėtų galėti dalyvauti viešojo pirkimo procedūrose ir pateikti pasiūlymą perimti įrenginio eksploatavimą. Tačiau viešojo pirkimo procedūros pradėti nebūtina, jei jau vyksta oficialus paskirties keitimo atsisakant naudoti jį geležinkelių transporto tikslais procesas ir įrenginys rekonstruojamas naudoti kitais nei geležinkelių paslaugų įrenginys tikslais;

               (19)

               šiame reglamente nustatomas naujų taisyklių, taikomų geležinkelių paslaugų įrenginių operatoriams, rinkinys. Tiems operatoriams reikia laiko esamoms vidaus procedūroms pritaikyti, kad būtų visapusiškai laikomasi visų šio reglamento reikalavimų. Todėl reglamentas turėtų būti taikomas tik nuo 2019 m. birželio 1 d. Tai reiškia, kad geležinkelių paslaugų įrenginio aprašas, kurio reikalaujama pagal 4 straipsnį, arba saitas į atitinkamą informaciją turės būti parengtas ir į galiojančio tvarkaraščio tinklo nuostatus pirmą kartą įtrauktas tik nuo 2020 m. gruodžio mėn.;

               (20)

               šiame reglamente nustatytos priemonės atitinka bendros Europos geležinkelių erdvės komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiuo reglamentu nustatoma išsami prieigos prie paslaugų, kurios bus teikiamos Direktyvos 2012/34/ES II priedo 2, 3 ir 4 punktuose išvardytuose geležinkelių paslaugų įrenginiuose, procedūra ir kriterijai, kurių turi būti laikomasi.
   Šio reglamento nuostatose nuorodos į pareiškėjus turi būti suprantamos kaip nuorodos į geležinkelio įmones. Kai nacionalinės teisės aktais suteikiama teisė prašyti prieigos prie geležinkelių paslaugų įrenginių ir su geležinkeliais susijusių paslaugų kitiems nei geležinkelio įmonės pareiškėjams, atitinkamos šio reglamento nuostatos pagal nacionalinės teisės aktus taikomos ir tiems pareiškėjams.
   2 straipsnis
   Atleidimas nuo nuostatų taikymo
   1.   2 dalyje nurodytų geležinkelių paslaugų įrenginių operatoriai gali prašyti atleisti juos nuo visų arba tam tikrų šio reglamento nuostatų, išskyrus 4 straipsnio 2 dalies a–d ir m punktus ir 5 straipsnį, taikymo.
   Geležinkelių paslaugų įrenginių, kurie egzistuoja vien tam, kad jais galėtų naudotis paveldo geležinkelių veiklos vykdytojai savo tikslams, operatoriai gali prašyti atleisti juos nuo visų šio reglamento nuostatų taikymo.
   Tokie prašymai pateikiami reguliavimo institucijai ir turi būti tinkamai pagrįsti.
   2.   Reguliavimo institucijos gali nuspręsti nuo nuostatų taikymo atleisti geležinkelių paslaugų įrenginių operatorius, kurie eksploatuoja šiuos geležinkelių paslaugų įrenginius arba teikia šias paslaugas:

               —

               geležinkelių paslaugų įrenginius arba paslaugas, kurie nėra strategiškai svarbūs geležinkelių transporto paslaugų rinkos veikimui, visų pirma kiek tai susiję su įrenginio naudojimo lygiu, eismo, kuriam gali būti daromas poveikis, rūšimi ir apimtimi ir įrenginyje siūlomų paslaugų rūšimi;

               —

               geležinkelių paslaugų įrenginius arba paslaugas, kurie eksploatuojami arba kurios teikiamos konkurencingos rinkos aplinkoje, kuomet įvairūs varžovai teikia palyginamas paslaugas;

               —

               geležinkelių paslaugų įrenginius arba paslaugas, kuriems taikant šį reglamentą galėtų būti neigiamai paveiktas geležinkelių paslaugų įrenginių rinkos veikimas.

         3.   Reguliavimo institucijos bet kokį sprendimą taikyti 2 dalyje nurodytą atleidimą nuo nuostatų taikymo per dvi savaites nuo sprendimo priėmimo paskelbia savo interneto svetainėje.
   4.   Kai 2 dalyje nurodyto atleidimo suteikimo kriterijai nebetenkinami, reguliavimo institucija atšaukia atleidimą nuo nuostatų.
   5.   Reguliavimo institucijos parengia ir paskelbia bendrus principus, kuriais vadovaujantis priimami sprendimai dėl 2 dalyje nurodytų kriterijų taikymo.
   3 straipsnis
   Apibrėžtys
   Šiame reglamente vartojamų terminų apibrėžtys:
   1)   pagrindinė paslauga– bet kuriame iš Direktyvos 2012/34/ES II priedo 2 punkte išvardytų geležinkelių paslaugų įrenginių teikiama paslauga;
   2)   su geležinkeliais susijusi paslauga– Direktyvos 2012/34/ES II priedo 2, 3 arba 4 punkte nurodyta pagrindinė, papildoma arba pagalbinė paslauga;
   3)   geležinkelių paslaugų įrenginio aprašas– dokumentas, kuriame pateikiama išsami informacija, būtina norint gauti prieigą prie geležinkelių paslaugų įrenginių ir su geležinkeliais susijusių paslaugų;
   4)   geležinkelių paslaugų įrenginio pajėgumas– galimybė naudoti geležinkelių paslaugų įrenginį ir teikti paslaugą tam tikrą laiką, atsižvelgiant į tai, kiek užtrunka įvažiuoti į geležinkelių paslaugų įrenginį ir iš jo išvažiuoti;
   5)   koordinavimo procedūra– procedūra, pagal kurią geležinkelių paslaugų įrenginio operatorius ir pareiškėjai bando išspręsti situacijas, kuriose su tuo pačiu geležinkelių paslaugų įrenginio pajėgumu susiję prieigos prie geležinkelių paslaugų įrenginio ar su geležinkeliais susijusių paslaugų poreikiai yra nesuderinami;
   6)   susietieji geležinkelių paslaugų įrenginiai– vienas greta kito esantys geležinkelių paslaugų įrenginiai, kai vienas iš jų yra pasiekiamas tik per kitą;
   7)   kontroliuojantysis subjektas– įstaiga ar įmonė, turinti tiesioginę arba netiesioginę geležinkelių paslaugų įrenginio operatoriaus kontrolę ir kartu veikianti ir dominuojanti nacionalinėse geležinkelių transporto paslaugų rinkose, kuriose naudojamas geležinkelių paslaugų įrenginys, arba turinti tiesioginę arba netiesioginę geležinkelių paslaugų įrenginio operatoriaus ir dominuojančią padėtį turinčios geležinkelio įmonės kontrolę;
   8)   paslaugų teikimas sau– padėtis, kai geležinkelio įmonė su geležinkeliais susijusią paslaugą teikia pati sau geležinkelių paslaugų įrenginio operatoriaus patalpose, su sąlyga, kad prieiga tai geležinkelio įmonei prie įrenginio ir jo naudojimas yra teisiškai ir techniškai įmanomi ir nekelia pavojaus geležinkelių veiklos saugai, o atitinkamo geležinkelių paslaugų įrenginio operatorius siūlo tokią galimybę;
   9)   paskirties keitimas– oficialus geležinkelių paslaugų įrenginio paskirties keitimo į kitokią nei su geležinkeliais susijusių paslaugų teikimas paskirtį procesas;
   10)
         ad hoc prašymas– prieigos prie geležinkelių paslaugų įrenginio arba su geležinkeliais susijusios paslaugos prašymas, susijęs su Direktyvos 2012/34/ES 48 straipsnio 1 dalyje nurodytu ad hoc prašymu skirti traukinio liniją;
   11)   pavėluotas prašymas– prieigos prie geležinkelių paslaugų įrenginio arba su geležinkeliais susijusios paslaugos prašymas, pateiktas to įrenginio operatoriaus nustatytam prašymų teikimo terminui pasibaigus.
   4 straipsnis
   Geležinkelių paslaugų įrenginio aprašas
   1.   Geležinkelių paslaugų įrenginių operatoriai parengia geležinkelių paslaugų įrenginio ir paslaugų, už kuriuos jie atsakingi, aprašą.
   2.   Geležinkelių paslaugų įrenginio apraše tiek, kiek reikalaujama šiame reglamente, nurodoma bent ši informacija:

               a)

               sąrašas visų objektų, kuriuose teikiamos su geležinkeliais susijusios paslaugos, įskaitant informaciją apie jų vietas ir darbo valandas;

               b)

               pagrindiniai geležinkelių paslaugų įrenginio operatoriaus kontaktiniai duomenys;

               c)

               geležinkelių paslaugų įrenginio techninių savybių aprašas, pvz., privažiuojamieji keliai, manevravimo ir rūšiavimo keliai, techninė pakrovimo ir iškrovimo, plovimo ir techninės priežiūros įranga, turimas laikymo pajėgumas; informacija apie privačias atšakas ir privažiuojamuosius kelius, kurie nėra geležinkelių infrastruktūros dalis, bet kurių reikia norint pasiekti geležinkelių paslaugų įrenginius, būtinus geležinkelių transporto paslaugoms teikti;

               d)

               visų įrenginyje teikiamų su geležinkeliais susijusių paslaugų aprašas, nurodant paslaugos rūšį (pagrindinė, papildoma ar pagalbinė);

               e)

               galimybė teikti su geležinkeliais susijusias paslaugas sau ir joms taikomos sąlygos;

               f)

               informacija apie prieigos prie geležinkelių paslaugų įrenginio arba jame teikiamų paslaugų, arba abiejų šių dalykų prašymo procedūras, prašymų pateikimo terminai ir ilgiausi tų prašymų nagrinėjimo terminai;

               g)

               kai geležinkelių paslaugų įrenginius eksploatuoja ir su geležinkeliais susijusias paslaugas teikia daugiau nei vienas operatorius, nurodoma, ar būtina teikti atskirus prašymus dėl prieigos prie tų įrenginių ir paslaugų;

               h)

               informacija apie minimalų prieigos prie geležinkelių paslaugų įrenginių ir su geležinkeliais susijusių paslaugų prašymų turinį ir formą arba tokio prašymo šablonas;

               i)

               bent jau tuo atveju, kai operatoriai geležinkelių paslaugų įrenginius eksploatuoja ir su geležinkeliais susijusias paslaugas teikia tiesiogiai arba netiesiogiai valdomi kontroliuojančiojo subjekto, prieigos sutarties pavyzdys ir bendrosios sutarčių nuostatos ir sąlygos;

               j)

               kai tinkama, informacija apie naudojimosi operatoriaus IT sistemomis sąlygas, jei reikalaujama, kad pareiškėjai naudotųsi tomis sistemomis, ir neskelbtinų komercinių duomenų apsaugos taisyklės;

               k)

               koordinavimo procedūros, 10 straipsnyje nurodytų reguliavimo priemonių ir 11 straipsnyje nurodytų pirmumo kriterijų aprašas;

               l)

               informacija apie geležinkelių paslaugų įrenginio techninių savybių pasikeitimus ir laikinus pajėgumo apribojimus, kurie gali turėti didelį poveikį geležinkelių paslaugų įrenginio veikimui, įskaitant planuojamus darbus;

               m)

               informacija apie prieigos prie geležinkelių paslaugų įrenginių mokesčius ir mokesčius už naudojimąsi juose teikiamomis su geležinkeliais susijusiomis paslaugomis;

               n)

               informacija apie pareiškėjams siūlomų nuolaidų schemų principus, pateikiama laikantis komercinio konfidencialumo reikalavimų.

         5 straipsnis
   Geležinkelių paslaugų įrenginio aprašo skelbimas
   1.   Geležinkelių paslaugų įrenginių operatoriai nemokamai paskelbia geležinkelių paslaugų įrenginio aprašą vienu iš šių būdų:

               a)

               paskelbia savo žiniatinklio portale arba bendrame žiniatinklio portale ir infrastruktūros valdytojams pateikia nuorodą, įtrauktiną į tinklo nuostatus;

               b)

               pateikia infrastruktūros valdytojams atitinkamą parengtą skelbti į tinklo nuostatus įtrauktiną informaciją.

         Jei infrastruktūros, prie kurios prijungtas įrenginys, valdytojas yra atleistas nuo įpareigojimo skelbti tinklo nuostatus pagal Direktyvos 2012/34/ES 2 straipsnio 3 arba 4 dalį, geležinkelių paslaugų įrenginio operatorius atitinkamą nuorodą arba parengtą skelbti informaciją pateikia pagrindiniam infrastruktūros valdytojui.
   2.   Infrastruktūros valdytojai tinklo nuostatuose arba savo žiniatinklio portale nurodo tinklo nuostatuose paskelbtinos informacijos arba nuorodos pateikimo terminą, kad tą informaciją arba nuorodą būtų galima paskelbti iki Direktyvos 2012/34/ES 27 straipsnio 4 dalyje nurodytos datos.
   Infrastruktūros valdytojai pateikia bendrą šabloną, kurį iki 2018 m. birželio 30 d. turi parengti geležinkelių sektoriaus atstovai, bendradarbiaudami su reguliavimo institucijomis, kad juo galėtų naudotis geležinkelių paslaugų įrenginių operatoriai informacijai pateikti. Šablonas peržiūrimas ir prireikus atnaujinamas.
   3.   Geležinkelių paslaugų įrenginių operatoriai geležinkelių paslaugų įrenginio aprašą prireikus atnaujina. Jie laiku informuoja pareiškėjus, kurie jau yra paprašę prieigos arba užsisakę vieną arba daugiau geležinkelių paslaugų įrenginyje teikiamų paslaugų, apie visus aktualius įrenginio aprašo pakeitimus.
   4.   Jei geležinkelių paslaugų įrenginį eksploatuoja daugiau nei vienas operatorius arba paslaugas jame teikia daugiau nei vienas teikėjas, tie operatoriai arba tie teikėjai derina veiksmus tarpusavyje, kad:

               a)

               savo paslaugų įrenginio aprašus pateiktų vienoje vietoje arba

               b)

               savo geležinkelių paslaugų įrenginio aprašuose nurodytų visus geležinkelių paslaugų įrenginio operatorius, atsakingus už sprendimus dėl prieigos prie įrenginio arba tame pačiame geležinkelių paslaugų įrenginyje teikiamų su geležinkeliais susijusių paslaugų.

         Jei toks derinimas nepavyksta, reguliavimo institucija gali priimti sprendimą paskirti vieną iš geležinkelių paslaugų įrenginio operatorių laikytis pirmoje pastraipoje nurodyto reikalavimo. Visos atitinkamos išlaidos paskirstomos visiems susijusiems geležinkelių paslaugų įrenginio operatoriams.
   5.   1 dalyje ir 4 straipsnyje nurodytas įpareigojimas įvykdomas proporcingai atitinkamo geležinkelių paslaugų įrenginio dydžiui, techninėms savybėms ir svarbai.
   6 straipsnis
   Papildoma informacija
   1.   Reguliavimo institucija gali pareikalauti, kad paslaugų įrenginių operatoriai pagrįstų, kodėl su geležinkeliais susijusią paslaugą laiko pagrindine, papildoma arba pagalbine.
   2.   Jei pareiškėjas paprašo, Direktyvos 2012/34/ES II priedo 2 punkto a–g papunkčiuose nurodytų geležinkelių paslaugų įrenginių operatoriai pateikia orientacinę informaciją apie turimą geležinkelių paslaugų įrenginio pajėgumą.
   3.   Kai ėmusis pagrįstų ekonominių pastangų techniškai įmanoma, geležinkelių paslaugų įrenginių operatoriai šio straipsnio 2 dalyje nurodytą informaciją ir 4 straipsnio 2 dalies l punkte nurodytą informaciją realiuoju laiku teikia bendrame žiniatinklio portale.
   7 straipsnis
   Bendradarbiavimas skirstant ir naudojant geležinkelių paslaugų įrenginio pajėgumą
   1.   Pareiškėjai prieigos prie geležinkelių paslaugų įrenginių ir su geležinkeliais susijusių paslaugų prašymus pateikia laikydamiesi geležinkelių paslaugų įrenginių operatorių nustatytų terminų. Kai tinkama, Direktyvos 2012/34/ES II priedo 2 punkte išvardytų geležinkelių paslaugų įrenginių operatoriai, nustatydami tuos terminus, tinkamai atsižvelgia į infrastruktūros valdytojų nustatytus terminus ir pirmumo kriterijus, kad išvengtų nenuoseklumo.
   2.   Direktyvos 2012/34/ES II priedo 2 punkte išvardytų geležinkelių paslaugų įrenginių operatoriai ir infrastruktūros valdytojai bendradarbiauja, siekdami užtikrinti, kad infrastruktūros pajėgumai ir geležinkelių paslaugų įrenginių pajėgumai būtų, kai reikia, paskirstomi nuosekliai. Bendradarbiavimo įpareigojimas taikomas ir susietųjų geležinkelių paslaugų įrenginių operatoriams. Jei prašoma, šiame bendradarbiavime gali dalyvauti ir susiję pareiškėjai. Pareiškėjai taip pat gali prašyti, kad bendradarbiavime dalyvautų ir subjektai, atsakingi už privačių atšakos linijų ir privažiuojamųjų kelių prieigos, reikalingos norint patekti į geležinkelių paslaugų įrenginius, būtinus geležinkelių transporto paslaugoms teikti, suteikimą.
   Kai pareiškėjas prašo Direktyvos 2012/34/ES II priedo 3 ir 4 punktuose išvardytų papildomų arba pagalbinių paslaugų, kurias įrenginyje siūlo vienas arba daugiau operatorių, kurie nėra atsakingi už prieigos prie geležinkelių paslaugų įrenginio suteikimą, pareiškėjas gali prašyti, kad bendradarbiavime dalyvautų visi šias paslaugas teikiantys geležinkelių paslaugų įrenginių operatoriai.
   Kol vyksta infrastruktūros valdytojo atliekamas traukinių tvarkaraščio sudarymo procesas, prieigos prie geležinkelių paslaugų įrenginių ir su geležinkeliais susijusių paslaugų prašymai neatmetami remiantis tuo, kad prašoma traukinio linija dar nepaskirta. Tačiau atitinkami Direktyvos 2012/34/ES II priedo 2 punkte išvardytų geležinkelių paslaugų įrenginių operatoriai ir infrastruktūros valdytojai siekia suderinti atitinkamus savo sprendimus.
   3.   Kai tinkama, geležinkelių paslaugų įrenginių operatoriai, infrastruktūros valdytojai ir pareiškėjai bendradarbiauja, siekdami užtikrinti traukinių eismo į geležinkelių paslaugų įrenginius ir iš jų efektyvumą. Kai traukinių eismas yra susijęs su geležinkelio krovinių terminalais, įskaitant jūrų ir vidaus vandenų uostų terminalus, šis bendradarbiavimas apima keitimąsi informacija apie traukinio buvimo vietos nustatymą ir sekimą ir, kai žinoma, apskaičiuotąjį atvykimo ir išvykimo laiką, jei traukinys vėluoja arba yra eismo sutrikimų.
   4.   Reguliavimo institucijos prašymu geležinkelių paslaugų įrenginių operatoriai raštu įrodo, kad trejus pastaruosius metus vykdė bendradarbiavimo reikalavimą pagal šį straipsnį.
   8 straipsnis
   Prašymai dėl prieigos prie geležinkelių paslaugų įrenginių ir naudojimosi su geležinkeliais susijusiomis paslaugomis
   1.   Pareiškėjai gali teikti prašymus dėl prieigos prie geležinkelių paslaugų įrenginių ir naudojimosi su geležinkeliais susijusiomis paslaugomis.
   2.   Pareiškėjai savo prašymuose nurodo susijusį geležinkelių paslaugų įrenginį arba atitinkamas su geležinkeliu susijusias paslaugas arba abu šiuos dalykus. Geležinkelių paslaugų įrenginių operatoriai nekelia sąlygos, kad prieiga prie įrenginio bus suteikiama arba su geležinkeliais susijusi paslauga bus teikiama tik jei pareiškėjas pirks kitas paslaugas, kurios nėra susijusios su prašoma paslauga.
   3.   Geležinkelių paslaugų įrenginio operatorius nedelsdamas patvirtina, kad gavo prašymą. Jei prašyme nepateikta visa pagal geležinkelių paslaugų įrenginio aprašą reikalaujama informacija, būtina sprendimui priimti, atitinkamo geležinkelių paslaugų įrenginio operatorius apie tai informuoja pareiškėją ir nustato pagrįstą trūkstamos informacijos pateikimo terminą. Jei tam terminui suėjus tokia informacija nepateikiama, prašymas gali būti atmestas.
   9 straipsnis
   Atsakymas į prašymus
   1.   Gavęs visą būtiną informaciją, geležinkelių paslaugų įrenginio operatorius per pagrįstą laikotarpį, kurį pagal Direktyvos 2012/34/ES 13 straipsnio 4 dalį nustatė reguliavimo institucija, atsako į prieigos prie Direktyvos 2012/34/ES II priedo 2 punkte išvardytų geležinkelių paslaugų įrenginių ir paslaugų juose teikimo prašymus. Terminai įvairių rūšių geležinkelių paslaugų įrenginiams ir (arba) paslaugoms gali skirtis.
   2.   Jei geležinkelių paslaugų įrenginio operatorius, atsakydamas į prašymą pateikė prieigos prie geležinkelių paslaugų įrenginio pasiūlymą, tas pasiūlymas galioja pagrįstą laikotarpį, kurį operatorius nurodo ir kurį nustatant atsižvelgiama į pareiškėjo verslo poreikius.
   3.   Prieš pirmą kartą paskelbiant tinklo nuostatus pagal šiame įgyvendinimo reglamente nustatytas taisykles, kad būtų užtikrinta atitiktis Direktyvos 2012/34/ES 27 straipsnio 4 daliai, reguliavimo institucijos nustato atsakymo į pareiškėjų prašymus terminą, kaip numatyta Direktyvos 2012/34/ES 13 straipsnio 4 dalyje.
   4.   Kai atsakoma į ad hoc prašymus dėl prieigos prie II priedo 2 punkto a–d ir f–i papunkčiuose išvardytų paslaugų įrenginių ir juose teikiamų paslaugų, nustatydamos atsakymo terminą pagal Direktyvos 2012/34/ES 13 straipsnio 4 dalį, reguliavimo institucijos atsižvelgia į Direktyvos 2012/34/ES 48 straipsnio 1 dalyje nustatytą terminą. Jei reguliavimo institucijos nenustatė atsakymo į tokius ad hoc prašymus termino, geležinkelių paslaugų įrenginio operatorius į prašymą atsako per direktyvos 48 straipsnio 1 dalyje nustatytą terminą.
   Jei geležinkelių paslaugų įrenginio operatorius nustatė metinį prašymų dėl prieigos prie II priedo 2 punkto a–d ir f–i papunkčiuose išvardytų geležinkelių paslaugų įrenginių ir su geležinkeliais susijusių paslaugų pateikimo terminą, reguliavimo institucija, nustatydama atsakymo į pavėluotus prašymus terminą, atsižvelgia į infrastruktūros valdytojų taikomus tokių prašymų tvarkymo terminus.
   Kai prašoma prieigos prie II priedo 2 punkto e papunktyje nurodytų geležinkelių paslaugų įrenginių ir su geležinkeliais susijusių paslaugų, terminas pradedamas skaičiuoti tada, kai įvertinamas riedmenų, tų įrenginių ir įrangos techninis suderinamumas ir apie tai informuojamas pareiškėjas.
   5.   Geležinkelių paslaugų įrenginių operatoriai, teikiantys Direktyvos 2012/34/ES II priedo 3 ir 4 punktuose išvardytas papildomas ir pagalbines paslaugas, į prašymus dėl tokių paslaugų atsako per reguliavimo institucijos nustatytą terminą, o jei toks terminas nenustatytas, – per pagrįstą laikotarpį. Jei pareiškėjas pateikia ad hoc prašymus dėl kelių viename geležinkelių paslaugų įrenginyje teikiamų su geležinkeliais susijusių paslaugų ir nurodo, kad jam naudingos tik visos paslaugos kartu, visi susiję geležinkelių paslaugų įrenginio operatoriai, įskaitant II priedo 3 ir 4 punktuose išvardytų papildomų ir pagalbinių paslaugų teikėjus, į tuos prašymus atsako per 4 dalyje nurodytą pagrįstą laikotarpį.
   Kai prašoma II priedo 4 punkto e papunktyje nurodytų su geležinkeliais susijusių paslaugų, terminas pradedamas skaičiuoti tada, kai įvertinamas riedmenų, įrenginių ir įrangos techninis suderinamumas ir apie tai informuojamas pareiškėjas.
   6.   Jei atitinkamas pareiškėjas sutinka, 3, 4 ir 5 dalyse nurodytus terminus galima pratęsti.
   7.   Prieigos prie geležinkelių infrastruktūros ir su geležinkeliais susijusių paslaugų teisės kitiems pareiškėjams neperleidžiamos.
   8.   Jei pareiškėjas ketina nepasinaudoti geležinkelių paslaugų įrenginio operatoriaus suteikta prieigos prie geležinkelių paslaugų įrenginio ar su geležinkeliais susijusios paslaugos teise, jis nedelsdamas apie tai informuoja susijusį operatorių.
   10 straipsnis
   Koordinavimo procedūra
   1.   Jei Direktyvos 2012/34/ES II priedo 2 punkte nurodyto geležinkelių paslaugų įrenginio operatorius gauna prašymą dėl prieigos prie geležinkelių paslaugų įrenginio ar paslaugos teikimo, kuris yra nesuderinamas su kitu prašymu arba yra susijęs su jau paskirtu geležinkelių paslaugų įrenginio pajėgumu, jis stengiasi, aptardamas klausimą ir koordinuodamas veiksmus su susijusiais pareiškėjais, užtikrinti kuo geresnį visų prašymų suderinimą. Šiame koordinavime dalyvauja ir Direktyvos 2012/34/ES II priedo 3 ir 4 punktuose išvardytų papildomų ir pagalbinių paslaugų teikėjai, jei tokios paslaugos įrenginyje siūlomos ir pareiškėjas jų prašo. Bet koks jau suteiktų prieigos teisių pakeitimas daromas tik jei sutinka atitinkamas pareiškėjas.
   2.   Direktyvos 2012/34/ES II priedo 2 punkte išvardytų geležinkelių paslaugų įrenginių operatoriai neatmeta prieigos prie savo geležinkelių paslaugų įrenginio arba paslaugos teikimo prašymų ir nesiūlo pareiškėjui perspektyvių alternatyvų, jei pareiškėjo poreikius atitinkančiu pajėgumu galima naudotis jo geležinkelių paslaugų įrenginyje (arba numatoma, kad juo taps galima naudotis vykdant koordinavimo procedūrą ar ją užbaigus).
   3.   Geležinkelių paslaugų įrenginių operatoriai svarsto įvairias galimybes patenkinti nesuderinamus prašymus dėl prieigos prie geležinkelių paslaugų įrenginio ar paslaugos teikimo geležinkelių paslaugų įrenginyje. Tokios galimybės prireikus apima kuo didesnio pajėgumo įrenginyje užtikrinimo priemones, nesusijusias su papildomomis investicijomis į išteklius ar įrenginius. Tokios priemonės gali būti:

               —

               alternatyvaus laiko tarpsnio siūlymas;

               —

               kai įmanoma, darbo valandų arba pamainų grafiko pakeitimas;

               —

               prieigos prie įrenginio suteikimas, kad pareiškėjas galėtų teikti paslaugas sau.

         4.   Pareiškėjai ir geležinkelių paslaugų įrenginių operatoriai gali kartu prašyti, kad koordinavimo procedūroje kaip stebėtoja dalyvautų reguliavimo institucija.
   5.   Jei atlikus koordinavimo procedūrą prašymo dėl prieigos prie Direktyvos 2012/34/ES II priedo 2 punkte nurodyto geležinkelių paslaugų įrenginio patenkinti negalima ir geležinkelių paslaugų įrenginys yra beveik perkrautas, reguliavimo institucija gali reikalauti, kad geležinkelių paslaugų įrenginio operatorius imtųsi priemonių, siekdamas užtikrinti galimybę patenkinti papildomus prašymus suteikti prieigą prie savo geležinkelių paslaugų įrenginio. Tokios priemonės turi būti skaidrios ir nediskriminacinės.
   11 straipsnis
   Pirmumo kriterijai
   Kai nesuderinamų prašymų dėl prieigos prie geležinkelių paslaugų įrenginio arba su geležinkeliais susijusių paslaugų negalima patenkinti atlikus koordinavimo procedūrą, geležinkelių paslaugų įrenginio operatoriai gali nustatyti pajėgumo skyrimo pirmumo kriterijus.
   Tokie pirmumo kriterijai turi būti nediskriminaciniai ir objektyvūs ir skelbiami geležinkelių paslaugų įrenginio apraše pagal 4 straipsnio 2 dalies k punktą. Juos nustatant atsižvelgiama į įrenginio paskirtį, susijusių geležinkelių transporto paslaugų paskirtį ir pobūdį ir tikslą užtikrinti efektyvų turimo pajėgumo naudojimą.
   Nustatant pirmumo kriterijus gali būti atsižvelgiama ir į šiuos aspektus:

               —

               galiojančias sutartis;

               —

               ketinimą ir gebėjimą naudotis prašomu pajėgumu, įskaitant, kai tinkama, tai, kad anksčiau buvo visiškai arba iš dalies nepasinaudota skirtu pajėgumu ir to nepasinaudojimo priežastis;

               —

               jau paskirtas traukinių linijas, susijusias su prašomomis paslaugomis;

               —

               traukinių linijų skyrimo pirmumo kriterijus;

               —

               prašymų pateikimą laiku.

         12 straipsnis
   Perspektyvios alternatyvos
   1.   Jei atlikus koordinavimo procedūrą prašymo dėl prieigos prie geležinkelių paslaugų įrenginių ir su geležinkeliais susijusių paslaugų patenkinti negalima, Direktyvos 2012/34/ES II priedo 2 punkte nurodyto geležinkelių paslaugų įrenginio operatorius nedelsdamas informuoja atitinkamą pareiškėją ir reguliavimo instituciją, jei ji paprašo. Valstybės narės gali reikalauti, kad reguliavimo institucija būtų informuojama net jei ji neprašo.
   2.   Jei prašymo patenkinti negalima, Direktyvos 2012/34/ES II priedo 2 punkte nurodyto geležinkelių paslaugų įrenginio operatorius ir pareiškėjas kartu įvertina, ar yra perspektyvių alternatyvų ekonomiškai priimtinomis sąlygomis teikti atitinkamą krovinių arba keleivių vežimo tuo pačiu maršrutu arba alternatyviais maršrutais paslaugą. Neturėtų būti reikalaujama, kad pareiškėjas atskleistų savo verslo strategiją.
   3.   Taikant 2 dalį geležinkelių paslaugų įrenginio operatorius nurodo galimas alternatyvas, įskaitant, kai tinkama, kitose valstybėse narėse, remdamasis kitų geležinkelių paslaugų įrenginių aprašymais, bendrame žiniatinklio portale pagal 5 straipsnį paskelbta informacija ir visa pareiškėjo suteikta informacija. Siūlydamas galimas alternatyvas geležinkelių paslaugų įrenginio operatorius tiek, kiek gali pats įvertinti, atsižvelgia bent į šiuos kriterijus:

               —

               alternatyvaus geležinkelių paslaugų įrenginio eksploatacinių savybių atitikimą;

               —

               alternatyvaus geležinkelių paslaugų įrenginio fizinių ir techninių savybių atitikimą;

               —

               aiškų poveikį pareiškėjo numatytos teikti geležinkelių transporto paslaugos patrauklumui ir konkurencingumui;

               —

               skaičiuotines papildomas išlaidas pareiškėjui.

         Geležinkelių paslaugų įrenginio operatorius užtikrina pareiškėjo suteiktos informacijos komercinį konfidencialumą.
   4.   Jei informacija apie siūlomos alternatyvos pajėgumą nėra viešai prieinama, pareiškėjas ją patikrina.
   Pareiškėjas įvertina, ar pasinaudodamas siūloma alternatyva galėtų teikti numatytą transporto paslaugą ekonomiškai priimtinomis sąlygomis. Apie savo vertinimo rezultatą jis per bendrai sutartą terminą informuoja geležinkelių paslaugų įrenginio operatorių.
   5.   Pareiškėjas gali prašyti geležinkelių paslaugų įrenginio operatoriaus nenurodyti perspektyvių alternatyvų ir neatlikti bendro vertinimo.
   13 straipsnis
   Atsisakymas suteikti prieigą
   1.   Jei Direktyvos 2012/34/ES II priedo 2 punkte nurodyto geležinkelių paslaugų įrenginio operatorius ir pareiškėjas padaro išvadą, kad perspektyvių alternatyvų nėra, ir atlikus koordinavimo procedūrą prašymo dėl prieigos prie įrenginio arba paslaugos jame teikimo patenkinti negalima, geležinkelių paslaugų įrenginio operatorius gali atsisakyti patenkinti prašymą.
   Jei geležinkelių paslaugų įrenginio operatorius ir pareiškėjas negali sutarti dėl perspektyvios alternatyvos, geležinkelių paslaugų įrenginio operatorius gali atsisakyti patenkinti prašymą, nurodydamas alternatyvas, kurios, jo manymu, yra perspektyvios.
   Pareiškėjas pagal Direktyvos 2012/34/ES 13 straipsnio 5 dalį gali pateikti skundą reguliavimo institucijai.
   2.   Jei geležinkelių paslaugų įrenginio operatorius ir pareiškėjas bendrai nustatė perspektyvių alternatyvų, geležinkelių paslaugų įrenginio operatorius gali atsisakyti patenkinti prašymą.
   3.   Direktyvos 2012/34/ES 13 straipsnio 3 dalyje nurodyto geležinkelių paslaugų įrenginio operatorius pareiškėjui raštu pagrindžia, kodėl, atlikus koordinavimo procedūrą, negalima patenkinti prašymo ir kodėl, remdamasis turima informacija, jis mano, kad siūlomos alternatyvos atitinka pareiškėjo reikalavimus ir yra perspektyvios.
   4.   Jei geležinkelių paslaugų įrenginio operatorius atsisako patenkinti prašymą, jis reguliavimo institucijai ir pareiškėjui, jei jie prašo, nurodo atsisakymo priežastis, įskaitant išnagrinėtas alternatyvas ir koordinavimo procedūros rezultatus.
   5.   12 straipsnio 5 dalyje nurodytais atvejais geležinkelių paslaugų įrenginio operatorius gali atsisakyti patenkinti prašymą nesilaikydamas šio straipsnio 3 ir 4 dalyse nurodytų reikalavimų.
   6.   Jei pareiškėjas ne kartą yra nesumokėjęs už jau suteiktas ir panaudotas prieigos teises, geležinkelių paslaugų įrenginio operatorius gali reikalauti finansinių garantijų, kad užtikrintų savo teisėtus su būsimomis pajamomis ir įrenginio naudojimu susijusius lūkesčius. Informacija apie tokias garantijas skelbiama geležinkelių paslaugų įrenginio apraše.
   14 straipsnis
   Skundai
   Jei pareiškėjas pateikia skundą reguliavimo institucijai pagal Direktyvos 2012/34/ES 13 straipsnio 5 dalį, reguliavimo institucija, vertindama, koks bus galimo sprendimo skirti pareiškėjui atitinkamą pajėgumo dalį poveikis, atsižvelgia bent į šiuos dalykus, jei jie aktualūs:

               —

               kitų to geležinkelių paslaugų įrenginio naudotojų sutartinius įsipareigojimus ir verslo modelių perspektyvumą;

               —

               bendrą geležinkelių paslaugų įrenginio pajėgumą, jau paskirtą kitiems paveiktiems naudotojams;

               —

               kitų paveiktų naudotojų padarytas investicijas į įrenginį;

               —

               perspektyvių alternatyvų kitų paveiktų naudotojų poreikiams patenkinti buvimą, įskaitant alternatyvas kitose valstybėse narėse, kai teikiamos tarptautinio geležinkelių transporto paslaugos;

               —

               geležinkelių paslaugų įrenginio operatoriaus verslo modelio perspektyvumą;

               —

               jungiamosios infrastruktūros prieigos teises.

         15 straipsnis
   Nenaudojami įrenginiai
   1.   Jei Direktyvos 2012/34/ES II priedo 2 punkte nurodyti geležinkelių paslaugų įrenginiai nebuvo naudojami bent dvejus metus iš eilės, skelbiamas kvietimas pareikšti susidomėjimą jais ir jie parduodami išperkamosios nuomos sąlygomis arba išnuomojami. Informacija apie nenaudojamus įrenginius skelbiama pagal 5 straipsnį.
   2.   1 dalyje nurodytas dvejų metų laikotarpis pradedamas skaičiuoti kitą dieną po to, kai atitinkamame geležinkelių paslaugų įrenginyje paskutinį kartą buvo suteikta su geležinkeliais susijusi paslauga.
   3.   Pareiškėjas, suinteresuotas naudotis Direktyvos 2012/34/ES II priedo 2 punkte nurodytu geležinkelių paslaugų įrenginiu, kuris nebuvo naudojamas bent dvejus metus iš eilės, raštu pareiškia atitinkamo įrenginio operatoriui savo susidomėjimą ir informuoja apie tai reguliavimo instituciją. Tokiame susidomėjimo pareiškime įrodomi atitinkamos geležinkelio įmonės poreikiai. Geležinkelių paslaugų įrenginio operatorius gali nuspręsti atnaujinti veiklą taip, kad patenkintų įrodytus geležinkelio įmonės poreikius.
   4.   Jei geležinkelių paslaugų įrenginio savininkas nėra jo operatorius, to įrenginio operatorius apie pareikštą susidomėjimą per 10 dienų nuo pareiškimo gavimo informuoja savininką. Įrenginio savininkas paskelbia, kad įrenginį arba jo dalį galima įsigyti išperkamosios nuomos būdu arba išsinuomoti, nebent geležinkelių paslaugų įrenginio operatorius dėl pareikšto susidomėjimo nuspręstų atnaujinti veiklą.
   5.   Prieš tokį paskelbimą geležinkelių paslaugų įrenginio savininkas gali geležinkelių paslaugų įrenginio operatoriui leisti per keturias savaites pateikti savo pastabas dėl šio paskelbimo. Operatorius gali prieštarauti tam paskelbimui, pateikdamas dokumentus, kuriais patvirtinama, kad vykdomas įrenginio paskirties keitimas, pradėtas anksčiau nei buvo pareikštas susidomėjimas.
   6.   Savininkas apie paskirties keitimo procesą informuoja reguliavimo instituciją, o ši gali paprašyti operatoriaus pateikti patvirtinamuosius dokumentus, kad įvertintų informacijos tikrumą.
   Jei vertinimo rezultatas nepatenkinamas, reguliavimo institucija pareikalauja paskelbti, kad įrenginys arba jo dalis parduodamas (-a) išperkamosios nuomos sąlygomis arba išnuomojamas (-a).
   7.   Nedarant poveikio viešojo pirkimo taisyklių taikymui, Direktyvos 2012/34/ES II priedo 2 punkte nurodyto geležinkelių paslaugų įrenginio savininkas paskelbia savo žiniatinklio portale pranešimą apie to įrenginio pardavimą išperkamosios nuomos sąlygomis arba išnuomavimą ir informuoja apie tai reguliavimo instituciją ir infrastruktūros valdytoją, prie kurio tinklo prijungtas tas įrenginys. Pranešime pateikiama visa reikalinga informacija, kad suinteresuotos įmonės galėtų pateikti pasiūlymą perimti įrenginio ar jo dalies eksploatavimą. Pateikiant šią informaciją visų pirma nurodoma:

               a)

               išsami informacija apie atrankos procedūrą, kuri turi būti skaidri ir nediskriminacinė ir kurioje atsižvelgiama į tikslą užtikrinti optimalų ir efektyvų įrenginio pajėgumo panaudojimą;

               b)

               atrankos kriterijai;

               c)

               pagrindinės geležinkelių paslaugų įrenginio techninės įrangos savybės;

               d)

               konkurso pasiūlymų pateikimo adresas ir terminas, kuris negali būti trumpesnis kaip 30 dienų nuo pranešimo paskelbimo.

         8.   Atitinkamas infrastruktūros valdytojas taip pat paskelbia 7 dalyje nurodytą informaciją savo žiniatinklio portale.
   9.   Nedarant poveikio viešojo pirkimo taisyklių taikymui, Direktyvos 2012/34/ES II priedo 2 punkte nurodyto geležinkelių paslaugų įrenginio savininkas nedelsdamas išrenka konkurso laimėtoją ir pateikia pagrįstą pasiūlymą.
   10.   Valstybės narės gali taikyti esamą geležinkelių paslaugų įrenginių eksploatacijos nutraukimo reguliuojamosios kontrolės tvarką. Tokiu atveju reguliavimo institucija gali padaryti šio straipsnio nuostatų taikymo išimtį.
   16 straipsnis
   Peržiūra
   Iki 2024 m. birželio 1 d. Komisija įvertina šio reglamento taikymą ir, remdamasi to vertinimo rezultatais, prireikus jį peržiūri.
   17 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2019 m. birželio 1 d.
   Tačiau jo 2 straipsnis taikomas nuo 2019 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. lapkričio 22 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 32.

      (2)  2017 m. vasario 15 d. Europos Parlamento ir Tarybos reglamentas (ES) 2017/352, kuriuo nustatoma uosto paslaugų teikimo sistema ir bendros finansinio uostų skaidrumo taisyklės (OL L 57, 2017 3 3, p. 1).

      (3)  2016 m. gegužės 11 d. Europos Parlamento ir Tarybos direktyva (ES) 2016/798 dėl geležinkelių saugos (OL L 138, 2016 5 26, p. 102).


title: 2018 m. sausio 9 d. Komisijos įgyvendinimo reglamentas (ES) 2018/96, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Oignon doux des Cévennes“ (SKVN)) specifikacijos pakeitimas

text:
23.1.2018

               LT

               Europos Sąjungos oficialusis leidinys

               L 17/10

         KOMISIJOS ĮGYVENDINIMO REGLAMENTAS (ES) 2018/96
   2018 m. sausio 9 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo („Oignon doux des Cévennes“ (SKVN)) specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos kilmės vietos nuorodos „Oignon doux des Cévennes“, kuri įregistruota Komisijos reglamentu (EB) Nr. 723/2008 (2) su pakeitimais, padarytais Komisijos reglamentu (ES) Nr. 686/2013 (3), specifikacijos pakeitimo paraišką;

               (2)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 50 straipsnio 2 dalies a punkte;

               (3)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Oignon doux des Cévennes“ (SKVN) specifikacijos pakeitimas patvirtinamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. sausio 9 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  2008 m. liepos 25 d. Komisijos reglamentas (EB) Nr. 723/2008, kuriuo į Saugomų kilmės vietos nuorodų ir saugomų geografinių nuorodų registrą įtraukiami tam tikri pavadinimai (Afuega'l Pitu (SKVN), Mazapán de Toledo (SGN), Agneau de Lozère (SGN), Oignon doux des Cévennes (SKVN), Butelo de Vinhais ou Bucho de Vinhais arba Chouriço de Ossos de Vinhais (SGN), Chouriça Doce de Vinhais (SGN)) (OL L 198, 2008 7 26, p. 28).

      (3)  2013 m. liepos 16 d. Komisijos įgyvendinimo reglamentas (ES) Nr. 686/2013, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas (Oignon doux des Cévennes (SKVN)) (OL L 196, 2013 7 19, p. 4).

      (4)  OL C 294, 2017 9 5, p. 8.


title: 2018 m. vasario 2 d. Komisijos įgyvendinimo reglamentas (ES) 2018/166, kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje

text:
3.2.2018

               LT

               Europos Sąjungos oficialusis leidinys

               L 31/82

         KOMISIJOS ĮGYVENDINIMO REGLAMENTAS (ES) 2018/166
   2018 m. vasario 2 d.
   kuriuo iš dalies keičiamas Tarybos reglamentas (ES) 2016/44 dėl ribojamųjų priemonių atsižvelgiant į padėtį Libijoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. liepos 31 d. Tarybos sprendimą 2015/1333/BUSP dėl ribojamųjų priemonių atsižvelgiant į padėtį Libijoje ir kuriuo panaikinamas Sprendimas 2011/137/BUSP (1),
   atsižvelgdama į 2016 m. sausio 18 d. Tarybos reglamentą (ES) 2016/44 dėl ribojamųjų priemonių atsižvelgiant į padėtį Libijoje ir kuriuo panaikinamas Reglamentas (ES) Nr. 204/2011 (2), ypač į jo 20 straipsnio b punktą,
   kadangi:

               (1)

               Reglamento (ES) 2016/44 V priede pateiktas sąrašas laivų, kuriuos nurodė Jungtinių Tautų Sankcijų komitetas pagal Jungtinių Tautų Saugumo Tarybos rezoliucijos 2146 (2014) 11 punktą. Tiems laivams taikomi įvairūs draudimai pagal Reglamentą (ES) 2016/44, įskaitant draudimą pakrauti, vežti ar iškrauti žalią naftą iš Libijos ir atvykti į Sąjungos teritorijoje esančius uostus;

               (2)

               2018 m. sausio 26 d. Jungtinių Tautų Saugumo Tarybos komitetas atnaujino ir iš dalies pakeitė laivo LYNN S įrašą laivų, kuriems taikomos ribojamosios priemonės, sąraše. Todėl Reglamento (ES) 2016/44 V priedas turėtų būti atitinkamai iš dalies pakeistas;

               (3)

               siekiant užtikrinti, kad šiame reglamente numatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Tarybos reglamento (ES) 2016/44 V priedas iš dalies keičiamas, kaip nurodyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. vasario 2 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 206, 2015 8 1, p. 34.

      (2)  OL L 12, 2016 1 19, p. 1.

      PRIEDAS
      Tarybos reglamento (ES) 2016/44 V priedas iš dalies keičiamas taip:
      įrašas

                     „2.

                     Pavadinimas: Lynn S
                     Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2017 m. spalio 31 d. Komitetas atnaujino šį įtraukimą į sąrašą; jis galioja iki 2018 m. sausio 29 d., nebent Komitetas jo galiojimą nutrauktų anksčiau pagal Rezoliucijos 2146 12 punktą. Vėliavos valstybė: Sent Vinsentas ir Grenadinai.

                        Papildoma informacija

                     Įtrauktas į sąrašą 2017 m. rugpjūčio 2 d. IMO: 8706349. 2017 m. spalio 6 d. duomenimis, laivas prieš išplaukdamas vakarų kryptimi buvo Libano teritoriniuose vandenyse.“

      pakeičiamas šiuo įrašu:

                     „2.

                     Pavadinimas: Lynn S

                     Į sąrašą įtrauktas pagal Rezoliucijos 2146 (2014), išplėstos ir su pakeitimais, padarytais Rezoliucijos 2362 (2017) 2 punktu (draudimas pakrauti, vežti ar iškrauti; draudimas atvykti į uostus), 10 punkto a ir b papunkčius. Pagal Rezoliucijos 2146 11 punktą 2018 m. sausio 26 d. Komitetas atnaujino šį įtraukimą į sąrašą (ankstesnis atnaujinimas galiojo iki 2018 m. sausio 29 d.); jis galioja iki 2018 m. balandžio 28 d., nebent Komitetas jo galiojimą nutrauktų anksčiau pagal Rezoliucijos 2146 12 punktą. Vėliavos valstybė: Sent Vinsentas ir Grenadinai.

                        Papildoma informacija

                     Įtrauktas į sąrašą 2017 m. rugpjūčio 2 d. IMO: 8706349. 2017 m. spalio 6 d. duomenimis, laivas prieš išplaukdamas vakarų kryptimi buvo Libano teritoriniuose vandenyse.“


title: 2018 m. balandžio 12 d. Komisijos įgyvendinimo reglamentas (ES) 2018/567, kuriuo leidžiama pradėti naudoti Islandijos kilmės dešrų ir kiaulių mėsos importo tarifines kvotas ir nustatoma jų administravimo tvarka (Tekstas svarbus EEE. )

text:
13.4.2018

               LT

               Europos Sąjungos oficialusis leidinys

               L 95/11

         KOMISIJOS ĮGYVENDINIMO REGLAMENTAS (ES) 2018/567
   2018 m. balandžio 12 d.
   kuriuo leidžiama pradėti naudoti Islandijos kilmės dešrų ir kiaulių mėsos importo tarifines kvotas ir nustatoma jų administravimo tvarka
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnio a ir b punktus,
   kadangi:

               (1)

               Komisijos reglamentu (EB) Nr. 759/2007 (2) nustatyta Europos Sąjungoje leisti pradėti naudoti metinę 100 tonų dešrų, kurių kilmės šalis yra Islandija, tarifinę kvotą, nustatytą Tarybos sprendimu 2007/138/EB (3) patvirtintame Susitarime pasikeičiant laiškais tarp Europos Sąjungos ir Islandijos;

               (2)

               2017 m. kovo 23 d. Europos Sąjunga ir Islandija pasirašė Susitarimą pasikeičiant laiškais dėl papildomų prekybos žemės ūkio produktais lengvatų (toliau – naujasis Susitarimas). Pasirašyti naująjį Susitarimą Europos Sąjungos vardu leista Tarybos sprendimu (ES) 2016/2087 (4), o jį sudaryti – Tarybos sprendimu (ES) 2017/1913 (5);

               (3)

               pagal naujojo Susitarimo V priedą Europos Sąjunga turi skirti naują metinę neapmuitinamą kvotą 500 tonų Islandijos kilmės kiaulių mėsos importui;

               (4)

               reikėtų atnaujinti tam tikras Reglamento (EB) Nr. 759/2007 nuostatas, todėl tikslinga jį pakeisti nauju reglamentu, kuriuo taip pat būtų leista pradėti naudoti naują 500 tonų kiaulių mėsos kvotą ir nustatyta jos administravimo tvarka;

               (5)

               remiantis abiem susitarimais, tarifines kvotas turi būti leidžiama naudoti kasmet, taigi importas turėtų būti administruojamas kalendorinių metų pagrindu;

               (6)

               tarifines kvotas turėtų administruoti Komisija chronologine tvarka pagal išleidimo į laisvą apyvartą muitinės deklaracijų priėmimo datą, vadovaudamasi Komisijos įgyvendinimo reglamentu (ES) 2015/2447 (6) nustatytomis tarifinių kvotų valdymo taisyklėmis;

               (7)

               naujajame Susitarime nustatyta, kad produktai, kuriems taikoma tarifinė kvota, turi mutatis mutandis atitikti 3 protokole dėl sąvokos „produktų kilmė“ apibrėžimo ir administracinio bendradarbiavimo metodų su pakeitimais, padarytais EB ir Islandijos jungtinio komiteto sprendimu Nr. 2/2005 (7), nustatytas nuostatas;

               (8)

               numatyta, kad naujasis Susitarimas įsigalioja 2018 m. gegužės 1 d. Todėl šis reglamentas turėtų būti taikomas nuo tos pačios datos;

               (9)

               pagal naująjį Susitarimą skirtina naujoji kiaulių mėsos kvota 2018 metams apskaičiuojama pro rata atsižvelgiant į jos įsigaliojimo datą;

               (10)

               šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Leidžiama pradėti naudoti Islandijos kilmės kiaulių mėsos, kurios KN kodas 0203, ir dešrų, kurių KN kodas ex 1601, Sąjungos tarifines kvotas (toliau – tarifinės kvotos), nustatytas šio reglamento priede.
   Tarifines kvotas leidžiama naudoti kasmet laikotarpiu nuo sausio 1 d. iki gruodžio 31 d.
   2 straipsnis
   Šio reglamento priede nustatytos tarifinės kvotos administruojamos pagal Įgyvendinimo reglamento (ES) 2015/2447 49–54 straipsnius.
   3 straipsnis
   Šio reglamento priede nurodytiems produktams mutatis mutandis taikomas Europos ekonominės bendrijos ir Islandijos susitarimo 3 protokolas dėl sąvokos „produktų kilmė“ apibrėžimo ir administracinio bendradarbiavimo metodų su pakeitimais, padarytais EB ir Islandijos jungtinio komiteto sprendimu Nr. 2/2005.
   4 straipsnis
   Reglamentas (EB) Nr. 759/2007 panaikinamas.
   5 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. gegužės 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 12 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 671.

      (2)  2007 m. birželio 29 d. Komisijos reglamentas (EB) Nr. 759/2007, skiriantis dešrų, kurių kilmės šalis yra Islandija, importo tarifinę kvotą ir nustatantis jos administravimo tvarką (OL L 172, 2007 6 30, p. 48).

      (3)  2007 m. vasario 22 d. Tarybos sprendimas 2007/138/EB dėl Europos bendrijos ir Islandijos Respublikos susitarimo pasikeičiant laiškais dėl papildomų prekybos lengvatų, taikomų žemės ūkio produktams pagal Europos ekonominės erdvės susitarimo 19 straipsnį, sudarymo (OL L 61, 2007 2 28, p. 28).

      (4)  2016 m. lapkričio 14 d. Tarybos sprendimas (ES) 2016/2087 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų pasirašymo Europos Sąjungos vardu (OL L 324, 2016 11 30, p. 1).

      (5)  2017 m. spalio 9 d. Tarybos sprendimas (ES) 2017/1913 dėl Europos Sąjungos ir Islandijos susitarimo pasikeičiant laiškais dėl papildomų prekybos žemės ūkio produktais lengvatų sudarymo (OL L 274, 2017 10 24, p. 57).

      (6)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).

      (7)  2005 m. gruodžio 22 d. EB ir Islandijos jungtinio komiteto sprendimas Nr. 2/2005, iš dalies keičiantis Susitarimo 3 protokolą dėl sąvokos „produktų kilmė“ apibrėžimo ir administracinio bendradarbiavimo metodų (OL L 131, 2006 5 18, p. 1).

      PRIEDAS

                  Eilės Nr.

                  KN kodai

                  Aprašymas

                  Metinis kiekis
                  (Neto masė tonomis)

                  Kvotos muito norma

                  09.0832

                  ex 1601 00 10
                  1601 00 91
                  ex 1601 00 99

                  Dešros

                  100

                  0

                  09.0831

                  0203

                  Kiaulių mėsa, šviežia, atšaldyta arba užšaldyta

                  Nuo 2018 5 1 iki 2018 12 31:
                  167
                  Kiekvienais kalendoriniais metais nuo 2019 1 1:
                  500

                  0


title: 2018 m. balandžio 13 d. Komisijos įgyvendinimo reglamentas (ES) 2018/578, kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais

text:
17.4.2018

               LT

               Europos Sąjungos oficialusis leidinys

               L 97/1

         KOMISIJOS ĮGYVENDINIMO REGLAMENTAS (ES) 2018/578
   2018 m. balandžio 13 d.
   kuriuo iš dalies keičiamas Tarybos reglamentas (EB) Nr. 2368/2002, įgyvendinantis Kimberley proceso sertifikavimo schemą dėl tarptautinės prekybos neapdorotais deimantais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 20 d. Tarybos reglamentą (EB) Nr. 2368/2002, įgyvendinantį Kimberley proceso sertifikavimo schemą dėl tarptautinės prekybos neapdorotais deimantais (1), ypač į jo 20 straipsnį,
   kadangi:

               (1)

               Reglamento (EB) Nr. 2368/2002 II priede pateiktas Kimberley proceso sertifikavimo schemos dalyvių ir jų tinkamai paskirtų kompetentingų institucijų sąrašas;

               (2)

               turi būti atnaujinti kelių Kimberley proceso dalyvių kompetentingų institucijų adresai;

               (3)

               2016 m. lapkričio mėn. Kimberley proceso plenariniame susitikime, be kita ko, pritarta iš naujo priimti Venesuelą į Kimberley proceso sertifikavimo schemą. Šis sprendimas grindžiamas raštiškos procedūros išvada ir pagal jį Venesuelai leidžiama atnaujinti neapdorotų deimantų eksportą;

               (4)

               Reglamento (EB) Nr. 2368/2002 II priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2368/2002 II priedas pakeičiamas šio reglamento priedo tekstu.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2018 m. balandžio 13 d.

            Komisijos vardu

            Pirmininko pavedimu

         Federica MOGHERINI

            Pirmininko pavaduotoja

      (1)  OL L 358, 2002 12 31, p. 28.

      PRIEDAS
      „
            II PRIEDAS

               Kimberley proceso sertifikavimo schemos dalyvių ir jų tinkamai paskirtų kompetentingų institucijų, kaip nurodyta 2, 3, 8, 9, 12, 17, 18, 19 ir 20 straipsniuose, sąrašas

                        ANGOLA

                        Ministry of Geology and Mines

                        Predio Geominas, 2o Andar C.P # 1260

                        Luanda

                        Angola

                        ARMĖNIJA

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                        AUSTRALIJA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                        BANGLADEŠAS

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                        BALTARUSIJA

                        Ministry of Finance

                        Department for Precious Metals and Precious Stones

                        Sovetskaja Str, 7

                        220010 Minsk

                        Republic of Belarus

                        BOTSVANA

                        Ministry of Minerals, Green Technology and Energy Security (MMGE)

                        Fairgrounds Office Park, Plot No. 50676 Block C

                        P/Bag 0018

                        Gaborone

                        Botswana

                        BRAZILIJA

                        Ministry of Mines and Energy

                        Esplanada dos Ministérios, Bloco‘U’, 4o andar

                        70065, 900 Brasilia, DF

                        Brazil

                        KAMBODŽA

                        Ministry of Commerce

                        Lot 19-61, MOC Road (113 Road), Phum Teuk Thla, Sangkat Teuk Thla

                        Khan Sen Sok, Phnom Penh

                        Cambodia

                        KAMERŪNAS

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building, 6th floor,

                        Narvik Street

                        BP 35601 Yaounde

                        Cameroon

                        KANADA

                        Tarptautiniai klausimai:

                        Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                        Canada

                        Bendri klausimai, skirti „Natural Resources Canada“:

                        Kimberley Process Office

                        Lands and Minerals Sector Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                        CENTRINĖS AFRIKOS RESPUBLIKA

                        Secrétariat permanent du processus de Kimberley

                        BP: 26 Bangui

                        Central African Republic

                        KINIJOS Liaudies Respublika

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madian East Road

                        Haidian District, Beijing 100088

                        People's Republic of China

                        DRAMBLIO KAULO KRANTAS

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK-CI)

                        Abidjan-Plateau, Immeuble les Harmonies II

                        Abidjan

                        Côte d'Ivoire

                        Ypatingasis Administracinis Kinijos Liaudies Respublikos Regionas HONKONGAS

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                        KONGO Demokratinė Respublika

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques

                        Kinshasa/Gombe

                        Democratic Republic of Congo

                        KONGO Respublika

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                        EUROPOS SĄJUNGA

                        European Commission

                        Service for Foreign Policy Instruments

                        Office EEAS 03/330

                        B-1049 Bruxelles/Brussel

                        Belgium

                        GANA

                        Ministry of Lands and Natural Resources

                        Accra P.O. Box M 212

                        Ghana

                        GVINĖJA

                        Ministry of Mines and Geology

                        Boulevard du Commerce – BP 295

                        Quartier Almamya / Commune de Kaloum

                        Conakry

                        Guinea

                        GAJANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                        INDIJA

                        Government of India, Ministry of Commerce & Industry

                        Udyog Bhawan

                        New Delhi 110 011

                        India

                        INDONEZIJA

                        Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                        IZRAELIS

                        Ministry of Economy and Industry Office of the Diamond Controller

                        3 Jabotinsky Road

                        Ramat Gan 52520

                        Israel

                        JAPONIJA

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                        KAZACHSTANAS

                        Ministry for Investments and Development of the Republic of Kazakhstan

                        Committee for Technical Regulation and Metrology

                        11, Mangilik el street

                        Astana

                        Republic of Kazakhstan

                        KORĖJOS Respublika

                        Ministry of Foreign Affairs

                        United Nations Division 60 Sajik-ro 8-gil

                        Jongno-gu

                        Seoul 03172

                        Korea

                        LAOSO Liaudies Demokratinė Respublika

                        Department of Import and Export

                        Ministry of Industry and Commerce

                        Phonxay road, Saisettha District

                        Vientiane, Lao PDR

                        P.O Box: 4107

                        Laos

                        LIBANAS

                        Ministry of Economy and Trade

                        Lazariah Building

                        Down Town

                        Beirut

                        Lebanon

                        LESOTAS

                        Department of Mines

                        Ministry of Mining

                        Corner Constitution and Parliament Road

                        P.O. Box 750

                        Maseru 100

                        Lesotho

                        LIBERIJA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                        MALAIZIJA

                        Ministry of International Trade and Industry

                        MITI Tower,

                        No.7, Jalan Sultan Haji Ahmad Shah 50480 Kuala Lumpur

                        Malaysia

                        MALIS

                        Ministère des Mines

                        Bureau d'Expertise d'Evaluation et de Certification des Diamants Bruts

                        Cité administrative, batiman no. 3, 3eme étage

                        Bamako

                        République du Mali

                        MAURICIJUS

                        Import Division

                        Ministry of Industry, Commerce & Consumer Protection 4th Floor, Anglo Mauritius Building

                        Intendance Street

                        Port Louis

                        Mauritius

                        MEKSIKA

                        Directorate-General for International Trade in Goods 296 Paseo de la Reforma Avenue, 23th Floor

                        Mexico City, D.F. 06600

                        Mexico

                        NAMIBIJA

                        The Government of Republic of Namibia Ministry of Mines and Energy

                        Directorate of Diamond Affairs Private Bag 13297

                        1st Aviation Road (Eros Airport)

                        Windhoek

                        Namibia

                        NAUJOJI ZELANDIJA

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                        NORVEGIJA

                        Ministry of Foreign Affairs

                        Legal Department

                        Box 8114 Dep

                        0032 Oslo, Norway

                        PANAMA

                        National Customs Authority

                        Panama City, Curundu, Dulcidio Gonzalez Avenue, building # 1009

                        Republic of Panama

                        RUSIJOS FEDERACIJA

                        Tarptautiniai klausimai:

                        Ministry of Finance

                        9, Ilyinka Street

                        109097 Moscow

                        Russia

                        Importo ir eksporto institucija:

                        Gokhran of Russia

                        14, 1812 Goda St.

                        121170 Moscow

                        Russia

                        SIERA LEONĖ

                        Ministry of Mines and Mineral Resources

                        The Permanent Secretary

                        Youyi Building

                        Brookfields

                        Freetown

                        Sierra Leone

                        SINGAPŪRAS

                        Ministry of Trade and Industry

                        100 High Street

                        #09-01, The Treasury

                        Singapore 179434

                        PIETŲ AFRIKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                        ŠRI LANKA

                        National Gem and Jewellery Authority

                        25, Galleface Terrace

                        Post Code 00300

                        Colombo 03

                        Sri Lanka

                        SVAZILANDAS

                        Office for the Commissioner of Mines

                        Geological Surveys, Minerals and Mines Departments, Third Floor Lilunga Building (West Wing), Somhlolo Road, Mbabane

                        Swaziland

                        ŠVEICARIJA

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Switzerland

                        TAIVANAS, PENGHU, KINMENIS IR MATSU, ATSKIROJI MUITŲ TERITORIJA

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                        TANZANIJA

                        Commission for Minerals

                        Ministry of Energy and Minerals

                        Kikuyu Avenue, P.O BOX

                        422, 40744 Dodoma

                        Tanzania

                        TAILANDAS

                        Department of Foreign Trade

                        Ministry of Commerce

                        563 Nonthaburi Road

                        Muang District, Nonthaburi 11000

                        Thailand

                        TOGAS

                        The Ministry of Mines and Energy

                        Head Office of Mines and Geology

                        6, Avenue Sarakawa

                        B.P. 356

                        Lomé

                        Togo

                        TURKIJA

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No 36

                        06510 Emek, Ankara

                        Turkey

                        Importo ir eksporto institucija:

                        Istanbul Gold Exchange / Borsa Istanbul Precious Metals and Diamond

                        Market (BIST)

                        Borsa İstanbul, Resitpasa Mahallesi,

                        Borsa İstanbul Caddesi No 4

                        Sariyer, 34467, Istanbul

                        Turkey

                        UKRAINA

                        Ministry of Finance

                        State Gemological Centre

                        Degtyarivska St. 38-44

                        Kiev 04119

                        Ukraine

                        JUNGTINIAI ARABŲ EMYRATAI

                        U.A.E. Kimberley Process Office

                        Dubai Multi Commodities Centre

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                        JUNGTINĖS AMERIKOS VALSTIJOS

                        United States Kimberley Process Authority

                        U.S. Department of State

                        Bureau of Economic and Business Affairs

                        2201 C Street, NW

                        Washington DC 20520 United States of America

                        VENESUELA

                        Central Bank of Venezuela

                        36 Av. Urdaneta, Caracas, Capital District

                        Caracas

                        ZIP Code 1010

                        Venezuela

                        VIETNAMAS

                        Ministry of Industry and Trade

                        Agency of Foreign Trade 54 Hai Ba Trung

                        Hoan Kiem

                        Hanoi

                        Vietnam

                        ZIMBABVĖ

                        Principal Minerals Development Office

                        Ministry of Mines and Mining Development

                        6th Floor, ZIMRE Centre

                        Cnr L.Takawira St/ K. Nkrumah Ave.

                        Harare

                        Zimbabwe

                  “


title: 2018 m. birželio 18 d. Komisijos įgyvendinimo reglamentas (ES) 2018/878, kuriuo patvirtinamas sąrašas valstybių narių arba valstybių narių teritorijų dalių, kurios atitinka skirstymo į kategorijas taisykles, nustatytas Deleguotojo reglamento (ES) 2018/772 dėl prevencinių sveikatos priemonių taikymo tarp šunų plintančiai Echinococcus multilocularis sukeliamai infekcijai kontroliuoti 2 straipsnio 2 ir 3 dalyse (Tekstas svarbus EEE.)

text:
19.6.2018

               LT

               Europos Sąjungos oficialusis leidinys

               L 155/1

         KOMISIJOS ĮGYVENDINIMO REGLAMENTAS (ES) 2018/878
   2018 m. birželio 18 d.
   kuriuo patvirtinamas sąrašas valstybių narių arba valstybių narių teritorijų dalių, kurios atitinka skirstymo į kategorijas taisykles, nustatytas Deleguotojo reglamento (ES) 2018/772 dėl prevencinių sveikatos priemonių taikymo tarp šunų plintančiai Echinococcus multilocularis sukeliamai infekcijai kontroliuoti 2 straipsnio 2 ir 3 dalyse
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 12 d. Europos Parlamento ir Tarybos reglamentą (ES) Nr. 576/2013 dėl gyvūnų augintinių vežimo nekomerciniais tikslais, kuriuo panaikinamas Reglamentas (EB) Nr. 998/2003 (1), ypač į jo 20 straipsnį,
   kadangi:

               (1)

               Reglamentu (ES) Nr. 576/2013 nustatytos nekomerciniam šunų, kačių ir šeškų judėjimui į valstybes nares taikomos taisyklės. 19 straipsnyje visų pirma nustatyta, kad siekiant užtikrinti kitų nei pasiutligė ligų ir infekcijų, kurios gali išplisti dėl šių gyvūnų judėjimo, kontrolę, turi būti taikomos prevencinės sveikatos priemones;

               (2)

               Reglamento (ES) Nr. 576/2013 19 straipsnyje taip pat numatyta patvirtinti taisykles, pagal kurias valstybės narės arba jų dalys skirstomos į kategorijas atsižvelgiant į gyvūnų sveikatos padėtį jose ir į jų stebėjimo bei pranešimų teikimo sistemas tam tikrų kitų nei pasiutligė ligų arba infekcijų atžvilgiu. Valstybės narės arba jų dalys, kurios atitinka šias skirstymo į kategorijas taisykles, gali būti įtrauktos į sąrašą, kuris bus patvirtintas pagal to reglamento 20 straipsnį;

               (3)

               pagal Reglamento (ES) Nr. 576/2013 19 straipsnio 1 dalį Komisija priėmė Deleguotąjį reglamentą (ES) 2018/772 (2), kuriuo leidžiama taikyti prevencines sveikatos priemones siekiant kontroliuoti tarp šunų plintančią Echinococcus multilocularis sukeliamą infekciją, kuriuo nustatomos valstybių narių ar jų dalių suskirstymo į kategorijas taisyklės, susijusios su ta infekcija, ir kuriuo nustatomos sąlygos, kurias valstybės narės turi atitikti, kad galėtų toliau taikyti tas prevencines sveikatos priemones;

               (4)

               Deleguotajame reglamente (ES) 2018/772 nustatytos skirstymo į kategorijas taisyklės apima sąlygas, kurias valstybės narės turi atitikti siekdamos įrodyti, kad visoje jų teritorijoje nėra laukinių rudųjų lapių arba priešingai, jei visoje jų teritorijoje arba tam tikrose jos dalyse esama gyvūnų galutinių šeimininkų, galimai užsikrėtusių parazitu Echinococcus multilocularis, arba kad nebuvo užregistruota nė vieno tų gyvūnų užsikrėtimo Echinococcus multilocularis atvejo. Valstybės narės ar jų dalys, kurios pagal Reglamento (ES) Nr. 576/2013 20 straipsnį įtraukiamos į šias skirstymo į kategorijas taisykles atitinkančių valstybių narių ar jų dalių sąrašą, gali taikyti Deleguotajame reglamente (ES) 2018/772 nurodytas prevencines sveikatos priemones;

               (5)

               Deleguotuoju reglamentu (ES) 2018/772 siekiama pakeisti Komisijos deleguotąjį reglamentą (ES) Nr. 1152/2011 (3), kuriame nustatytos panašios prevencinės sveikatos priemonės siekiant kontroliuoti tarp šunų plintančią Echinococcus multilocularis sukeliamą infekciją ir kuriuo Suomija, Airija, Malta ir Jungtinė Karalystė įtrauktos į valstybių narių, kurioms leidžiama taikyti tas priemones, sąrašą. Suomija, Airija, Malta ir Jungtinė Karalystė toliau gali taikyti tas prevencines sveikatos priemones pagal Deleguotajame reglamente (ES) Nr. 1152/2011 nustatytas sąlygas, remiantis tebeturimais įrodymais, kad laukinių gyvūnų kaip galutinių šeimininkų populiacijos nėra užsikrėtusios parazitu Echinococcus multilocularis, arba, Maltos atveju, remiantis įrodymais, kad saloje nesama tinkamų laukinių gyvūnų, galinčių būti galutiniais šeimininkais, populiacijos ir niekada nebuvo užregistruota naminių gyvūnų galutinių šeimininkų užsikrėtimo Echinococcus multilocularis atvejų;

               (6)

               pagal Tarptautinės gamtos apsaugos sąjungos pateiktą laukinės rudosios lapės apibūdinimą, ši rūšis negyvena nė vienoje Maltos dalyje. Remiantis šiuo apibūdinimu ir 5 konstatuojamojoje dalyje nurodytais įrodymais laikoma, kad visa Maltos teritorija atitinka Deleguotojo reglamento (ES) 2018/772 2 straipsnio 2 dalyje nustatytas skirstymo į kategorijas taisykles. Todėl visa Maltos teritorija turėtų būti įtraukta į šias skirstymo į kategorijas taisykles atitinkančių valstybių narių ar jų dalių sąrašą;

               (7)

               visoje Suomijoje, Airijoje ir Jungtinėje Karalystėje esama gyvūnų galutinių šeimininkų, galimai užsikrėtusių parazitu Echinococcus multilocularis, t. y. rudųjų lapių, populiacijų. Nuo 2012 m. sausio 1 d. visos trys valstybės narės įgyvendina konkretaus patogeno rudųjų lapių populiacijose stebėsenos programas pagal Deleguotojo reglamento (ES) Nr. 1152/2011 reikalavimus, ir visose šiose valstybėse nebuvo užregistruota nė vieno tų populiacijų gyvūnų užsikrėtimo Echinococcus multilocularis atvejo. Pagal jų nacionalinę teisę privaloma pranešti apie bet kokius užsikrėtimo šiuo parazitu atvejus. Todėl laikoma, kad visa Suomijos, Airijos ir Jungtinės Karalystės teritorija atitinka Deleguotojo reglamento (ES) 2018/772 2 straipsnio 3 dalyje nustatytas skirstymo į kategorijas taisykles. Todėl visa Suomijos, Airijos ir Jungtinės Karalystės teritorija turėtų būti įtraukta į šias skirstymo į kategorijas taisykles atitinkančių valstybių narių ar jų dalių sąrašą;

               (8)

               Deleguotajame reglamente (ES) 2018/772 nustatyta, kad Deleguotasis reglamentas (ES) Nr. 1152/2011 panaikinamas nuo 2018 m. liepos 1 d. Kad į Suomiją, Airiją, Maltą ir Jungtinę Karalystę įvežamiems šunims prevencinės sveikatos priemonės būtų taikomos be pertrūkio, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje ir turėtų būti taikomas nuo 2018 m. liepos 1 d.;

               (9)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Valstybių narių, kurių visa teritorija atitinka Deleguotojo reglamento (ES) 2018/772 2 straipsnio 2 dalyje nustatytas skirstymo į kategorijas taisykles, sąrašas pateikiamas šio reglamento priedo 1 dalyje.
   2 straipsnis
   Valstybių narių arba valstybių narių teritorijos dalių, atitinkančių Deleguotojo reglamento (ES) 2018/772 2 straipsnio 3 dalyje nustatytas skirstymo į kategorijas taisykles, sąrašas pateikiamas šio reglamento priedo 2 dalyje.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2018 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. birželio 18 d.

            Komisijos vardu

            Pirmininkas

         Jean-Claude JUNCKER

      (1)  OL L 178, 2013 6 28, p. 1.

      (2)  2017 m. lapkričio 21 d. Komisijos deleguotasis reglamentas (ES) 2018/772, kuriuo papildomos Europos Parlamento ir Tarybos reglamento (ES) Nr. 576/2013 nuostatos dėl prevencinių sveikatos priemonių tarp šunų plintančiai Echinococcus multilocularis sukeliamai infekcijai kontroliuoti ir kuriuo panaikinamas Deleguotasis reglamentas (ES) Nr. 1152/2011 (OL L 130, 2018 5 28, p. 1).

      (3)  2011 m. liepos 14 d. Komisijos deleguotasis reglamentas (ES) Nr. 1152/2011 dėl prevencinių sveikatos priemonių siekiant kontroliuoti tarp šunų plintančią Echinococcus multilocularis sukeltą infekciją, kuriuo papildomas Europos Parlamento ir Tarybos reglamentas (EB) Nr. 998/2003 (OL L 296, 2011 11 15, p. 6).

      PRIEDAS
      1 DALIS
      Valstybių narių, kurių visa teritorija atitinka Deleguotojo reglamento (ES) 2018/772 2 straipsnio 2 dalyje nustatytas skirstymo į kategorijas taisykles, sąrašas

                  ISO šalies kodas

                  Valstybė narė

                  MT

                  MALTA

            2 DALIS
      Valstybių narių arba valstybių narių teritorijos dalių, atitinkančių Deleguotojo reglamento (ES) 2018/772 2 straipsnio 3 dalyje nustatytas skirstymo į kategorijas taisykles, sąrašas

                  ISO šalies kodas

                  Valstybė narė

                  Visa teritorija / teritorijos dalys

                  FI

                  SUOMIJA

                  Visa teritorija

                  GB

                  JUNGTINĖ KARALYSTĖ

                  Visa teritorija

                  IE

                  AIRIJA

                  Visa teritorija


title: 2018 m. liepos 11 d. Komisijos įgyvendinimo reglamentas (ES) 2018/979, kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo

text:
12.7.2018

               LT

               Europos Sąjungos oficialusis leidinys

               L 176/7

         KOMISIJOS ĮGYVENDINIMO REGLAMENTAS (ES) 2018/979
   2018 m. liepos 11 d.
   kuriuo iš dalies keičiamas Tarybos reglamentas (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 7 d. Tarybos reglamentą (EB) Nr. 1210/2003 dėl tam tikrų konkrečių ekonominių ir finansinių santykių su Iraku apribojimo ir panaikinantį Reglamentą (EB) Nr. 2465/96 (1), ypač į jo 11 straipsnio b punktą,
   kadangi:

               (1)

               Reglamento (EB) Nr. 1210/2003 III priede išvardytos viešosios įstaigos, korporacijos ir agentūros, taip pat fiziniai ir juridiniai asmenys, buvusios Irako Vyriausybės įstaigos ir organizacijos, kuriems pagal tą reglamentą taikomas lėšų ir ekonominių išteklių, kurie 2003 m. gegužės 22 d. buvo laikomi už Irako ribų, įšaldymas;

               (2)

               2018 m. liepos 5 d. Jungtinių Tautų Saugumo Tarybos Sankcijų komitetas nusprendė pašalinti vieną įrašą iš asmenų ir organizacijų, kurių lėšos ir ekonominiai ištekliai turėtų būti įšaldyti, sąrašo;

               (3)

               todėl Reglamento (EB) Nr. 1210/2003 III priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1210/2003 III priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. liepos 11 d.

            Komisijos vardu

            Pirmininko pavedimu

            Užsienio politikos priemonių tarnybos vadovė

      (1)  OL L 169, 2003 7 8, p. 6.

      PRIEDAS
      Iš Reglamento (EB) Nr. 1210/2003 III priedo išbraukiamas šis įrašas:

                     „44.

                     GENERAL ESTABLISHMENT FOR GRAIN TRADING (alias (a) GRAIN BOARD OF IRAQ; (b) STATE ORGANISATION OF GRAIN). Adresai: (a) P.O. Box 329, Bab Al Mouadham-Midan, Baghdad, Iraq; (b) P.O. Box 2261, Allque, Irkheta, Karada Al-Shakira, Baghdad, Iraq.“